**Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Dâmboviţa** |

Nr. 14651/9095/\_\_\_\_.2019

Proiect **DECIZIA ETAPEI DE ÎNCADRARE**

**Nr. \_\_\_ din \_\_\_\_\_\_.2019**

Ca urmare a solicitării de emitere a acordului de mediu adresate de **UAT ORAS PUCIOASA**,cu sediul în orasul Pucioasa, str. Fantanelor, nr. 7, judetul Dambovita, înregistrată la Agenția pentru Protecția Mediului (APM) Dâmbovița cu nr. 14651 din 10.09.2019, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. [**57/2007**](https://idrept.ro/00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. [**49/2011**](https://idrept.ro/00139597.htm), cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţelor Comisiei de analiză tehnică din data de 03.10.2019 că proiectul **”*Reducerea emisiilor de carbon in orasul Pucioasa si in zonele functionale ale acestuia”***, propus a fi amplasat în orasul Pucioasa, județul Dâmbovița **nu se supune evaluării impactului asupra mediului.**

**Justificarea prezentei decizii:**

I. Motivele pe baza cărora s-a stabilit **luarea deciziei etapei de încadrare** in procedurade evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2 pct. 10, lit. b si pct. 13, lit. a;

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1. Caracteristicile proiectului***

1. ***mărimea proiectului***:

Pentru indeplinirea activitatilor in cadrul obiectivului de investitie “REDUCEREA EMISIILOR DE CARBON IN ORASUL PUCIOASA SI IN ZONELE FUNCTIONALE ALE ACESTUIA”, se vor studia un numar de 5 obiecte de investitie amplasate dupa cum urmeaza:

Obiect 1. Reabilitare DJ710- amplasat pe terenurile avand numerele cadastrale 73498

Obiect 2. Reabilitare DJ710A- amplasat pe terenul avand numarul cadastral 73980 si 74075

Obiect 3. Reabilitare DJ712- amplasat pe terenurile avand numerele cadastrale 74208 si 74211

Obiect 4. Construire autobaza si amenajare incinta-amplasat pe terenul avand numarul cadastral 74062

Obiect 5. Amenajare promenada Piata- amplasat pe terenul avand numarul cadastral 73987

Caracteristici obiecte 1-3

Terenurile aferente obiectelor 1-3 se afla partial in intravilanul Orasului Pucioasa, partial in extravilan. Defalcat in tabelul de mai jos se pot observa suprafetele de teren ocupate in functie de amplasamentul lucrarilor (intravilan – eligibil sau extravilan – neeligibil). Lungimea totala de interventie pentru strazile studiate este de 3,767,00 ml, iar suprafata totala de interventie asupra partii carosabile, va fi de 26,960.00 mp, dupa cum urmeaza:

|  |  |  |  |  |  |  |  |
| --- | --- | --- | --- | --- | --- | --- | --- |
| Nr. Crt. | Denumire drum | Lungime totala strada (ml) | Lungime eligibila strada (ml) | Lungime neeligibila strada (ml) | Suprafata totala parte carosabila (mp) | Suprafata interventie eligibila (mp) | Suprafata interventie neeligibila (mp) |
| 1 | DJ710 | 2,301.00 | 1870 | 431 | 16,460.00 | 22,025.00 | 5,392.00 |
| 2 | DJ710A | 1,042.00 | 1002 | 40 | 7,450 | 11,817.00 | 687.00 |
| 3 | DJ712 | 424.00 | 414 | 10 | 3,050.00 | 4,470.00 | 65.00 |
| 4 | Total | 3,767.00 | 3,286.00 | 481.00 | 26,960.00 | 38,312.00 | 6,144.00 |

Situatia existenta

Drumurile judetene existente, tratate in cadrul documentatiei tehnico-economice, sunt drumuri incadrate in clasa tehnica IV si sunt destinate circulatiei publice a autoutilitarelor, autovehiculelor grele a autoturismelor, precum si a autovehiculelor destinate traficului riveran. Totodata, sunt destinate si circulatiei bicicletelor si a circulatiei pietonale.

In prezent, circulatia acestor autovehicule se desfasoara anevoios din cauza conditiilor improprii in care se afla drumurile dar si a faptului ca nu au fost realizate investitii pentru modernizarea sau reabilitarea acestora. Drumurile studiate nu prezinta un profil transversal corespunzator prevederilor normelor in vigoare astfel incat, se impune adoptarea unor profile transversal tip corespunzatoare normelor si spatiului disponibil in amplasament.

Procesul de degradare a structurii rutiere se manifesta, in mod frecvent, prin aparitia acelor mici ravene din cauza lipsei unui sistem rutier flexibil (suprafata de rulare din asfalt), a scurgerii defectuase a apelor pluviale si a lipsei sistemelor de colectare si evacuare, defecte ce influenteaza atat planeitatea suprafetei de rulare, cat si desfasurarea in conditii de siguranta a circulatiei rutiere.

Cresterea continua a valorilor de trafic, datorate schimburilor economice determinate de circulatia riverana aferenta zonei, accesul la reteaua de drumuri clasificate, cum ar fi DN 71, DJ712, DJ 710 si DJ 710A drumuri ce asigura legatura cu municipiul resedinta de judet Targoviste si mai departe spre Sinaia si DN 1, dar si legatura cu celelalte comune si localitati ale judetului, precum si precipitatiile intense si acumularea apelor pluviale, au dus la degradarea structurii rutiere existente a drumurilor, fapt ce afecteaza desfasurarea traficului si diminueaza confortul si siguranta circulatiei rutiere.

In plan, traseul proiectat urmareste traseul existent al strazilor, iar acolo unde a fost necesar s-au corectat elementele geometrice ale axelor, precum si a racordarii marginilor partii carosabile in zona intersectiilor.

Situatia proiectata

Avand in vedere starea actuala a drumurilor, s-a analizat in aceasta faza de proiectare modernizarea si reabilitarea acestora si s-au stabilit solutiile de modernizare si reabilitare, astfel:

* Frezarea structurii rutiere existente pe o grosime de 4 cm pe DJ710 si DJ710A si spargerea betoanelor acolo unde este cazul, pentru pregatirea asternerii straturilor de asfaltice astfel incat nivelul liniei rosii a fiecarui drum in parte, la finalul proiectului, sa se situeaze la nivelul proprietatilor;
* Desfacerea intregii structuri rutiere pe DJ712 si realizarea sapaturii mecanice pana la atingerea cotei patului drumului, de la care se incepe asternerea structurii rutiere noi;
* Dimensionarea unei structuri rutiere care sa raspunda atat incarcarilor din traficul actual si de perspectiva, cat si exigentelor impuse de reglementarile aflate in vigoare cu privire la verificarea actiunii inghet-dezghetului;
* Realizarea unor pante transversale si longitudinale pentru drumurile studiate, astfel incat apa pluviala sa fie evacuate rapid de pe suprafata carosabila catre dispozitivele de colectare si evacuare proiectate;
* Amenajarea dispozitivelor de colectare si evacuare a apelor pluviale prin realizarea de santuri trapezoidale din beton, rigole de acostament si eventual rigole carosabile din beton, care sa satisfaca pe cat posibil, avand in vedere contextul defavorabil reprezentat de faptul ca in orasul Pucioasa nu exista canalizare pluviala, evacuarea aproape in intregime a apelor, atat de pe suprafata carosabila, cat si de pe versantii adiacenti drumului, acolo unde este cazul;
* Amenajarea acceselor laterale drumurilor si/sau a drumurilor laterale ce intersecteaza drumurile studiate pe o lungime de 15-20 m, dar nu mai departe de limita de proprietate, prin realizarea unei imbracaminiti rutiere identice cu cea dimensionata in cadrul proiectului pentru fiecare drum in parte;
* Amenajarea trotuarelor pentru desfasurarea circulatiei pietonale in deplina siguranta si comfort, acolo unde circulatia pietonala ar putea fi intensa astfel incat investitia sa fie justificata;
* Reabilitarea podetelor existente, inlocuirea celor existente cu unele noi daca acest lucru este necesar, iar acolo unde situatia a impus-o amplasarea de podete noi pentru evacuarea apelor din zona drumului;
* Coborarea liniei rosii a DJ712 in dreptul km 0+150 cu minim 1.50 m, ajungand astfel la o inaltime de libera trecere de min. 4.50 ml, in prezent aceasta fiind de 3.00 ml.
* Realizarea semnalizarii orizontale si verticale pentru ca circulatia rutiera si pietonala sa se desfasoare in conditii de deplina siguranta si comfort.

*Traseul in plan*

In plan, traseul proiectat al drumurilor se suprapune peste traseul existent al acestora.

Latimile partii carosabile proiectate, in plan este de 6.50 m, iar latimea platformei drumului variaza de la 7.20 pana la 8.00 m, in functie de elementele de colectare si evacuare a apelor proiectate.

*Profilul longitudinal*

In profil longitudinal traseul drumurilor este foarte variat. Acesta pleaca de la o panta minima de 0.2% ce se regaseste pe DJ710A si creste pana in jurul valorii de 10.60% pe DJ710.

In ceea ce priveste cotele proiectate, in urma proiectarii si a implementarii solutiei in cadrul documentatiei, linia rosie a drumurilor s-a ridicat in medie cu 8 cm fata de linia existenta a terenului, exceptie facand DJ 712 pe care linia rosie a fost coborata in zona pasajului CFR pentru a asigura un gabarit de trecere de minim 4.50 m, astfel incat sa nu existe probleme de subtraversare a liniei CFR Targoviste-Pucioasa a autovehiculelor grele.

*Profilul transversal*

In profil transversal, partea carosabila are o latime de 6.50 m pentru toate cele trei drumuri judetene, avand o panta de 2.50% in acoperis si panta unica pe zonele de curba, conform STAS 863-85.

Pe langa partea carosabila, in profilul transversal al drumurilor s-au propus sisteme de scurgere a apelor pluviale, acostamente, trotuar pietonal delimitat prin bordura carosabila care, impreuna cu partea carosabila constituie platforma fiecarui drum in parte. In functie de specificul si de constrangerile intalnite pe fiecare drum studiat, aceasta variaza de la 7.20 m pana la 11.00 m.

Drumurile studiate, impreuna cu tipul de elemente proiectate in profil transversal:

|  |  |  |  |  |  |
| --- | --- | --- | --- | --- | --- |
| Nr. Crt. | Nume drum | Latime proiectata parte carosabila (ml) | Latime proiectata platforma drum (ml) | Elemente proiectate in profil transversal | Lungime proiectata (ml) |
| Stanga | Dreapta |
| 1 | DJ712 | 6.50 | 11.00 | Parte carosabila, bordura si trotuar | Parte carosabila, bordura si trotuar | 424 |
| 2 | DJ710 | 6.50 | 8.00 | Parte carosabila, acostament, santuri trapezoidale si rigole de acostament | Parte carosabila, acostament, santuri trapezoidale si rigole de acostament | 2301 |
| 3 | DJ710A | 6.50 | 8.00 | Parte carosabila, acostament, santuri trapezoidale  | Parte carosabila, acostament, santuri trapezoidale | 1042 |
| TOTAL | 3767 |

Sistemul rutier

Aceasta structura rutiera are urmatoarea componenta:

*Drumuri cu structura rutiera noua – DJ712*

* 4 cm strat de uzura din BA16, conform AND 605 (BA16rul, conform SR EN 13108-1);
* 6 cm strat de legatura din binder de criblura BAD 22.4, conform AND 605 (BA22.4leg conform SR EN 13108-1);
* 20 cm strat de fundatie din piatra sparta amestec optimal 0-63 mm, conform SR EN 13242+A1;
* 30 cm strat de fundatie din ransve, conform SR EN 13242+A1.

*Drumuri cu structura rutiera ranforsata – DJ710 si DJ710A*

* 4 cm strat de uzura din BA16, conform AND 605 (BA16rul, conform SR EN 13108-1);
* 6+2 cm strat de legatura din binder de criblura BAD 22.4+strat de reprofilare, conform AND 605 (BA22.4leg conform SR EN 13108-1);
* Geocompozit antifisura
* 4 cm frezare structura rutiera existenta

*Trotuare*

Trotuarele ce urmeaza a se amenaja pe DJ710 si DJ712 si amplasa in cadrul proiectului se vor delimita de partea carosabila cu ransve de tip A 20x25 cm, din beton.

Latimea trotuarului este de min 1.50 m, iar solutia aleasa pentru structura acestuia este urmatoarea:

* 3 cm strat de uzura din BA8 (BA 8 rul, conform SR EN 13108-1);
* 10 cm strat din beton de ciment C 12/15;
* 10 cm strat de fundatie din ransve.

*Drumuri laterale*

Drumurile laterale ce intersecteaza drumurile studiate se vor amenaja pe o lungime de 10.00-15.00 m (dar nu mai departe de limita de proprietate) si o latime cuprinsa intre 2.00 m si 7.00 m.

Structura rutiera descrisa mai sus se aplica pe toate drumurile laterale ce se vor amenaja in prezenta documentatie tehnico-economica.

*Scurgerea si evacuarea apelor*

In cadrul documentatiei tehnico-economice o deosebita problema a fost ridicata de identificarea celor mai avantajoase moduri de colectare si evacuare a apelor pluviale de pe suprafata drumurilor si din zona structurii rutiere, avand in vedere ca orasul Pucioasa nu beneficiaza de un sistem integrat de canalizare pluviala.

Caracteristici obiect 4. Construire autobaza si amenajare incinta

Se propune construirea unei autobaze si amenajarea incintei.

Suprafata terenului aferent incintei este de 3920mp.

*Construire sediu autobaza*

Sediul autobazei va avea in componenta sala de asteptare, grupuri sanitare pentru calatori, birou informatii, casierie, birou administrativ, birou dispeceri, arhiva-server, grup sanitar pentru angajati, vestiar cu dusuri si grupuri sanitare pentru soferi, oficiu pentru angajati, spatiu tehnic.

 Infrastructura: fundatii din beton armat;

 Suprastructura: Structura din cadre de beton armat. Grosimea peretilor exteriori va fi de 30 cm la care se va adauga termoizolatie din vata minerala bazaltica de 10 cm. Peretii de compartimentare se vor realiza din gips-carton si BCA. Se va monta tamplarie cu geam din sticla securizata pe fatada principala.

Plansee: plansee B.A.

 Sarpanta va fi de lemn protejata la foc 30 minute - R 30, iar invelitoarea din tabla prefaltuita

*Copertina metalica*

Se va realiza o copertina metalica pentru adapostirea si incarcarea autobuzelor electrice ( vor fi prevazute 5 stații de reîncărcare electrică). Va fi prevazuta sursa de apa pentru curatarea platformelor.

Spalarea autobuzelor, reparatiile, reviziile etc. se vor externaliza prin intermediul contractelor de prestari servicii cu firma specializate.

Infrastructura: fundatii din beton armat;

 Suprastructura: Structura metalica din europrofile. Pe fatadele laterale si pe fatada din spate se va realiza un soclu de b.a. cu inaltime de 1.50. Inchiderile pe laterale si pe fatada din spate se vor realiza dintr-un grilaj metalic tip brisoleil.

 Sarpanta va fi de metalica protejata la foc 30 minute - R 30, iar invelitoarea din panouri de invelitoare clasa de reactie la foc minimum A2-s1,d0 (invelitoare tabla).

*Amenajare incinta*

Se propune realizarea unei platforme carosabile necesare fluxului rutier acelor 5 autobuze electrice, amenajarea de peroane pentru calatori, amenajarea de trotuare si a unor parcaje pentru autoturisme (9 locuri de parcare).

Imprejmuirea intregii incinte va fi realizata din stalpi metalici si panouri metalice si va avea inaltimea de 1.80m. Lungimea imprejmuirii va fi de 270.47 ml.

Se vor amenaja spatii verzi.

Incinta va fi supravegheata video si se va prevede sistem de iluminat cu stalpi cu panouri fotovoltaice.

Bilantul teritorial pentru terenul pe care se amplaseaza autobaza este urmatorul:

*S totala teren=3920mp*

*Suprafata constructii =427.55mp*

*Suprafata alei carosabile si parcaje(inclusiv borduri=2374mp*

*Suprafata platforma gospodareasca pentru pubele*

*(colectare deseuri menajere, peturi, sticla etc)=6 mp*

*Suprafata spatii verzi amenajate=693.25mp*

*Suprafata trotuare=318.9mp*

*Suprafata imprejmuire= 51.35mp*

*Suprafata statie pompare ape uzate=48.95mp*

Caracteristici obiect 5. Amenajare promenada Piata

Se propune amenajarea promenadei in suprafata de 1390 mp prin realizarea de pavaje, spatii verzi, oglinzi de apa si prin dotarea cu mobilier urban (bancute si scaune).

Se prevede iluminat ornamental.

Bilantul teritorial pentru terenul pe care se amplaseaza promenada este urmatorul:

*Suprafata totala teren= 1390 mp*

*Suprafata spatii verzi amenajate=62 mp*

*Suprafata alei pietonale (inclusiv borduri)=1244 mp*

*Suprafata bazine apa=62.5 mp*

*Suprafata postament=12.5 mp*

*Suprafata jardiniere=9 mp*

CARACTERISTICI TEHNICE

Obiect 1. Reabilitare DJ710

Lungime totala strada: 2,301.00 ml

Suprafata totala parte carosabila: 16,460.00 mp

Obiect 2. Reabilitare DJ710A

Lungime totala strada: 1,042.00 ml

Suprafata totala parte carosabila: 7,450.00 mp

Obiect 3. Reabilitare DJ712

Lungime totala strada: 424.00 ml

Suprafata totala parte carosabila: 3,050.00 mp

1. Obiect 4. Construire autobaza si amenajare incinta

4.1.Functiune: sediu autobaza

Regim inaltime: P+1

H max la coama: 7.25 m (fata de cota ±0.00)

H max la cornisa: 6.40 m (fata de cota ±0.00)

Suprafata construita: 167 mp

Suprafata desfasurata: 246.30 mp

Suprafata utila: 191.79 mp

Cota interioara : parter +2.95, etaj 1 +2.95

4.2.Functiune: copertina metalica

Regim inaltime: P

H max la coama: 6.30 m (fata de cota ±0.00)

H max la cornisa: 6.30 m (fata de cota ±0.00)

Suprafata construita: 260.55mp

Suprafata desfasurata: 260.55mp

4.3.Amenajare incinta

Platforme pietonale si carosabile

Se propune realizarea unei platforme carosabile necesare fluxului rutier a celor 5 autobuze electrice si a unor parcaje pentru autoturisme (9 locuri de parcare).

Se vor realiza alei pietonale asfaltate in incinta limitate de borduri tesite in suprafata de 281.15mp. Se vor amenaja 2 peroane pentru calatori.

*Imprejmuirea*

Imprejmuirea intregii incinte va fi realizata din stalpi metalici montati in fundatii de beton si panouri metalice si va avea inaltimea de 1.80m. Se prevede un soclu de B.A. cu inaltimea de 40 de cm. Lungimea imprejmuirii va fi de 270.47 ml. Imprejmuirea se va realiza fara a depasi limita proprietatii delimitata cadastral. Se prevede:

-o poarta auto cu latimea de 12.00 m si h =1.80m

-o poarta pietonala cu latimea de 1.20m si h=1.80m

*Platforma reziduuri menajere* - 6 mp din B.A. dotata cu cu hidrant si sifon de scurgere

*Spatii verzi*

Se vor amenaja spatiile verzi in suprafata de aproximativ 731 mp prin nivelarea si finisarea terenului, plantarea de gazon si arbusti.

*Retele exterioare*

Se prevad retele de apa, canalizare si alimentare cu energie electrica.

Se prevad bransamente la utilitatile existente in zona(apa, canalizare si energie electrica).

Incinta va fi supravegheata video si se va prevede sistem de iluminat cu stalpi cu panouri fotovoltaice.

Obiect 5. Amenajare promenada Piata

Se propune amenajarea promenadei in suprafata de 1390 mp prin realizarea de pavaje, spatii verzi, oglinzi de apa si prin dotarea cu mobilier urban.

Se prevede iluminat ornamental.

Bilantul teritorial pentru terenul pe care se amplaseaza promenada este urmatorul:

*Suprafata totala teren= 1390 mp*

*Suprafata spatii verzi amenajate=62 mp*

*Suprafata alei pietonale (inclusiv borduri)=1244 mp*

*Suprafata bazine apa=62.5 mp*

*Suprafata postament=12.5 mp*

*Suprafata jardiniere=9 mp*

DESCRIERE FUNCTIONALA

Destinatia incaperilor aferente constructiei autobazei din cadrul obiectului “Construire autobaza si amenajare incinta”(singurul obiect care implica constructii) sunt urmatoarele:

|  |  |  |  |
| --- | --- | --- | --- |
| ETAJ | NR. | DENUMIRE INCAPERE | SUPRAFATA UTILA |
| ETAJ | 01 | C.S. | 10.34 |
| ETAJ | 02 | DISPECERAT | 17.04 |
| ETAJ | 03 | ARHIVA | 9.87 |
| ETAJ | 04 | BIROU ADMINISTRATIV | 19.80 |
| SUPRAFATA UTILA ETAJ | 57.05 m² |
| PARTER | 01 | SALA ASTEPTARE | 37.96 |
| PARTER | 02 | CASIERIE | 8.11 |
| PARTER | 03 | BIROU INFO | 4.60 |
| PARTER | 04 | G.S.B. | 5.12 |
| PARTER | 05 | G.S.F. | 5.40 |
| PARTER | 06 | G.S.H. | 3.76 |
| PARTER | 07 | HOL ACCES SOFERI | 4.49 |
| PARTER | 08 | HOL | 5.80 |
| PARTER | 09 | HOL ACCES PERSONAL | 4.62 |
| PARTER | 10 | C.S. | 9.90 |
| PARTER | 11 | OFICIU MASA | 10.89 |
| PARTER | 12 | G.S.B. | 2.20 |
| PARTER | 13 | G.S.F. | 2.20 |
| PARTER | 14 | SPATIU TEHNIC-SERVER | 19.32 |
| PARTER | 15 | G.S. SOFERI | 2.34 |
| PARTER | 16 | W.C. SOFERI | 1.80 |
| PARTER | 17 | VESTIAR SOFERI | 6.23 |
| SUPRAFATA UTILA PARTER | 134.74 m² |
| SUPRAFATA UTILA DESFASURATA | 191.79 m² |

b) *cumularea cu alte proiecte* - nu este cazul;

c) *utilizarea resurselor naturale*: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) *producţia de deşeuri*: deşeurile generate atât în perioada de execuţie vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) *emisiile poluante, inclusiv zgomotul şi alte surse de disconfort*: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) *riscul de accident, ţinându-se seama în special de substanţele şi de tehnologiile utilizate*: in timpul lucrărilor de execuție pot apare pierderi accidentale de carburanți sau lubrefianți de la vehiculele si utilajele folosite; după punerea in funcțiune a obiectivului vor fi luate masuri de securitate si paza la incendii;

***2. Localizarea proiectelor***

2.1. utilizarea existentă a terenului: Conform Certificatului de Urbanism nr. 199/05.09.2019, terenul este situat în intravilanul orasului Pucioasa, face parte din domeniul public al UAT oras Pucioasa; categoria de folosință: drum public si curti constructii.

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. capacitatea de absorbţie a mediului, cu atenţie deosebită pentru:

1. zonele umede: nu este cazul;
2. zonele costiere: nu este cazul;
3. zonele montane şi cele împădurite: nu este cazul;
4. parcurile şi rezervaţiile naturale: nu este cazul;
5. ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate;

 f) zonele de protecţie specială, mai ales cele desemnate prin Ordonanţa de Urgenţă a Guvernului nr. [**57/2007**](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [**5/2000**](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [**107/1996**](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [**930/2005**](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

 g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

 h) ariile dens populate: nu e cazul;

 i) peisajele cu semnificaţie istorică, culturală şi arheologică: nu este cazul;

**3.** ***Caracteristicile impactului potenţial:***

a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei;

b) natura transfrontieră a impactului: nu este cazul;

c) mărimea şi complexitatea impactului: impact relativ redus şi local atât pe perioada execuţiei proiectului;

d) probabilitatea impactului: impact cu probabilitate redusă pe parcursul realizării investiţiei, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

***Condiţiile de realizare a proiectului****:*

* ***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.
* ***Respectarea condițiilor impuse prin avizele solicitate în Certificatul de Urbanism.***
* ***Titularul are obligația respectării condițiilor impuse prin actele de reglementare emise/solicitate de alte autorități.***

**Pentru organizarea de şantier:**

* depozitarea materialelor de construcţie şi a deşeurilor rezultate se va face în zone special amenajate fără să afecteze circulaţia în zonă;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea proiectului;
* pentru lucrările specifice de şantier se vor utiliza toalete ecologice;

**Protecţia apelor**

1. **În perioada de construire:**
* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;

**Protecţia aerului**

1. **În perioada de construire:**

 **-** transportul materialelor de construcţie şi a deşeurilor rezultate se va face pe cât posibil pe trasee stabilite în afara zonelor locuite;

 **-**  se vor alege trasee optime din punct de vedere al protecţiei mediului pentru vehiculele care transportă materiale de construcţie ce pot elibera în atmosferă particule fine; transportul acestor materiale se va realiza cu vehicule acoperite cu prelate şi pe drumuri care vor fi umezite;

**Protecția împotriva zgomotului**

- toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;

- în timpul execuţiei şi funcţionării proiectului nivelul de zgomot echivalent se va încadra în limitele SR 10009/2017 – Acustica Urbană - limite admisibile ale nivelului de zgomot, STAS 6156/1986 - Protecţia împotriva zgomotului in construcţii civile si social - culturale şi OM nr. 119/2014 pentru aprobarea Normelor de igienă şi sănătate publica privind mediul de viaţă al populaţiei, respectiv:

* 65 dB - la limita zonei funcţionale a amplasamentului;
* 55 dB în timpul zilei/45 dB noaptea (orele 23.00-7.00) – la fațada clădirilor învecinate, considerate zone protejate;
* 35 dB in timpul zilei/30 dB noaptea (orele 23.00-7.00) in interiorul zonelor funcționale ale clădirilor de locuit considerate zone protejate, aflate in zona de impact a activității desfășurate pe amplasamentul autorizat.

**Protecţia solului**

 - mijloacele de transport vor fi asigurate astfel încât să nu existe pierderi de material sau deşeuri în timpul transportului;

- utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;

***Modul de gospodărire a deşeurilor***

***Titularul are obligaţia respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea nr. 265/2006, cu modificările şi completările ulterioare precum şi ale O.U.G. nr. 68/2016 pentru modificarea și completarea Legii nr. 211/2011 privind regimul deşeurilor****.*

**Lucrări de refacere a amplasamentului**

- în cazul unor poluări accidentale se va reface zona afectată;

- la încetarea activităţii se vor dezafecta construcţiile/instalaţiile existente şi se va readuce terenul la starea inițială în vederea utilizării ulterioare a terenului;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

- respectarea cu stricteţe a limitelor şi suprafeţelor ;

- modul de depozitare a materialelor de construcţie;

- respectarea rutelor alese pentru transportul materialelor de construcţie;

- respectarea normelor de securitate a muncii;

- respectarea măsurilor de reducere a poluării;

- refacerea la sfârşitul lucrărilor a zonelor afectate de lucrările de organizare a şantierului;

- nivelul de zgomot – în cazul apariţiei sesizărilor din partea populaţiei datorate depăşirii limitelor admisibile se vor lua măsuri organizatorice şi/sau tehnice corespunzătoare de atenuare a impactului.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată si evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**p. DIRECTOR EXECUTIV**,

**Mircea NISTOR**

|  |  |
| --- | --- |
|  |  **Întocmit,** |
| **Șef Serviciu A.A.A.** Maria **MORCOAȘE**  | consilier A.A.A., Florian **STĂNCESCU** |
| **Șef Serviciu C.F.M.**  Elena **IVAȘCU**   | consilier C.F.M., Vladescu Nicoleta |